  Туспуктэм: Григорий Фомин Майя Бывальцева Можгаын вордскем биатлонистка, Россилэн сборноезлэн ёзчиез 25 аресъем Валерия Каюмова (ныл фамилиез – Васнецова) нырысьсэ анай луиз. Софья нылыз вордскем сярысь спортсменка мерлыко вотэсъёсын ивортӥз. Нылаш 21-тӥ шуркынмонэ ӵукна вордскиз, секталаез – 3 килорамм 140 грамм, ӝуждалаез – 52 сантиметр. Ватсалом, туэ 8-тӥ пӧсьтолэзе Валерия 28 аресъем биатлонистлы Рустам Каюмовлы бызиз. Тодэ вайытом, азьвылгес анай луыны дасяськемез сярысь Ульяна Нигматуллина ивортӥз. Тегъёс: вордскемъёс Удмуртия  